# ПРАТЕНИЧКО ПРАШАЊЕ

Од пратеникот Андреј Жерновски, поставено меѓу

две седници на Собранието на Република Македонија,

на 2 октомври 2009 година

Пратеничкото прашање гласи:

Како што е познато Владата набави 100 илјади компјутери кои беа наменети за основните и средни училишта. Меѓутоа 40 % од тие компјутери воопшто не се поставија поради несоодветна инфраструктура и инсталација во училиштата, податок што го потврди и самата Влада. За жал Владата не најде начин како да го реши овој проблем. Воедно, беше најавено дека учениците ќе користат електронски учебници. Во оваа учебна година Владата повторно продолжува со набавка на дополнителни 65 илјади компјутери. Од мини­сте­р­ството за информатичко општество не ја соопштуваат финансиската констру­кција на новиот проект.

Моето пратеничко пршање гласи: Зошто Владата продолжува со набавка на нови компјутери кога старите сеуште не се инсталирани и колку пари ќе чини набавката на дополнителните 65 илјади компјутери?

Прашањето го упатувам до министерот за информатичко општество.